AMATA "2018Q1

บริษัท อมตะ คอร์ปอเรชัน จำกัด (มหาชน) และบริษัทย่อย

หมายเหตุประกอบงบการเงินรวมระหว่างกาล

สำหรับงวดสามเดือนสิ้นสุดวันที่ 31 มีนาคม 2561

1.	ข้อมูลทั่วไป

1.1	เกณฑ์ในการจัดทำงบการเงินระหว่างกาล

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการใน                     งบแสดงฐานะการเงิน งบกำไรขาดทุน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้นงบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย                      งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

1.2	เกณฑ์ในการจัดทำงบการเงินรวม

งบการเงินรวมระหว่างกาลนี้จัดทำขึ้นโดยรวมงบการเงินของบริษัทฯและบริษัทย่อย และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2560 โดยไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวด ยกเว้นตามที่กล่าวไว้ในหมายเหตุประกอบงบการเงินรวมระหว่างกาลข้อ 5

1.3	มาตรฐานการรายงานทางการเงินใหม่

ก.	มาตรฐานการรายงานทางการเงินที่เริ่มมีผลบังคับใช้ในปีปัจจุบัน

ในระหว่างงวด บริษัทฯและบริษัทย่อยได้นำมาตรฐานการรายงานทางการเงินและการตีความมาตรฐานการรายงานทางการเงินฉบับปรับปรุง (ปรับปรุง 2560) จำนวนหลายฉบับ ซึ่งมีผลบังคับใช้สำหรับ                        งบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2561 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการปรับปรุงและอธิบายให้ชัดเจนเกี่ยวกับการเปิดเผยข้อมูลในหมายเหตุประกอบงบการเงิน การนำมาตรฐานการรายงานทางการเงินดังกล่าว                              มาถือปฏิบัตินี้ไม่มีผลกระทบอย่างเป็นสาระสำคัญต่องบการเงินของบริษัทฯและบริษัทย่อย

ข.	มาตรฐานการรายงานทางการเงินที่จะมีผลบังคับใช้ในอนาคต

ในระหว่างงวด สภาวิชาชีพบัญชีได้ประกาศใช้มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า ซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2562 หลักการสำคัญของมาตรฐานดังกล่าวสรุปได้ดังนี้

มาตรฐานการรายงานทางการเงิน ฉบับที่ 15 เรื่อง รายได้จากสัญญาที่ทำกับลูกค้า

มาตรฐานการรายงานทางการเงิน ฉบับที่ 15 ใช้แทนมาตรฐานการบัญชี ฉบับที่ 11 เรื่อง สัญญาก่อสร้าง มาตรฐานการบัญชี ฉบับที่ 18 เรื่อง รายได้ และการตีความมาตรฐานบัญชีที่เกี่ยวข้อง กิจการต้องใช้มาตรฐานการรายงานทางการเงินฉบับนี้กับสัญญาที่ทำกับลูกค้าทุกสัญญา ยกเว้นสัญญาที่อยู่ในขอบเขตของมาตรฐานการบัญชีฉบับอื่น มาตรฐานฉบับนี้ได้กำหนดหลักการ 5 ขั้นตอนสำหรับ                       การรับรู้รายได้ที่เกิดขึ้นจากสัญญาที่ทำกับลูกค้า โดยกิจการจะรับรู้รายได้ในจำนวนเงินที่สะท้อนถึงสิ่งตอบแทนที่กิจการคาดว่าจะมีสิทธิได้รับจากการแลกเปลี่ยนสินค้าหรือบริการที่ได้ส่งมอบให้                   แก่ลูกค้า และกำหนดให้กิจการต้องใช้ดุลยพินิจและพิจารณาข้อเท็จจริงและเหตุการณ์ที่เกี่ยวข้องทั้งหมดในการพิจารณาตามหลักการในแต่ละขั้นตอน

ในปัจจุบัน ฝ่ายบริหารของบริษัทฯและบริษัทย่อยอยู่ระหว่างการประเมินผลกระทบที่อาจมีต่อ                    งบการเงินในปีที่เริ่มนำมาตรฐานดังกล่าวมาถือปฏิบัติ

1.4	นโยบายการบัญชีที่สำคัญ

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2560

2.	รายการธุรกิจกับกิจการที่เกี่ยวข้องกัน

ในระหว่างงวด บริษัทฯและบริษัทย่อยมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้น ซึ่งเป็นไปตามปกติธุรกิจโดยสามารถสรุปได้ดังนี้

ยอดคงค้างระหว่างบริษัทฯและบริษัทที่เกี่ยวข้องกัน ณ วันที่ 31 มีนาคม 2561 และวันที่ 31 ธันวาคม 2560                    มีรายละเอียดดังนี้

เงินให้กู้ยืมและเงินกู้ยืมระหว่างบริษัทฯ บริษัทย่อย และกิจการที่เกี่ยวข้องกัน

ยอดคงค้างของเงินให้กู้ยืมและเงินกู้ยืมระหว่างบริษัทฯ บริษัทย่อย และกิจการที่เกี่ยวข้องกัน ณ วันที่           31 มีนาคม 2561 และวันที่ 31 ธันวาคม 2560 และการเคลื่อนไหวของเงินให้กู้ยืมและเงินกู้ยืมดังกล่าว                             มีรายละเอียดดังนี้

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2561 และ 2560 บริษัทฯและบริษัทย่อยมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

ภาระค้ำประกันกับกิจการที่เกี่ยวข้องกัน

บริษัทฯและบริษัทย่อยมีภาระจากการค้ำประกันให้กับกิจการที่เกี่ยวข้องกันตามที่กล่าวไว้ในหมายเหตุประกอบงบการเงินรวมระหว่างกาลข้อ 13

3.	ลูกหนี้การค้าและลูกหนี้อื่น

ยอดคงเหลือของลูกหนี้การค้า ณ วันที่ 31 มีนาคม 2561 และวันที่ 31 ธันวาคม 2560 แยกตามอายุหนี้ที่       คงค้างนับจากวันที่ถึงกำหนดชำระได้ดังนี้

4.	ต้นทุนการพัฒนาอสังหาริมทรัพย์

ณ วันที่ 31 มีนาคม 2561 บริษัท อมตะ ซิตี้ จำกัด มีที่ดินส่วนหนึ่งจำนวน 38 ล้านบาท (31 ธันวาคม 2560: จำนวน 40 ล้านบาท) ซึ่งเป็นที่ดินที่อยู่ระหว่างรอการโอนกรรมสิทธิ์จากผู้ขายที่ดินมาเป็นของบริษัทดังกล่าว

5.	เงินลงทุนในบริษัทย่อย

ในระหว่างไตรมาสที่หนึ่งของปีปัจจุบัน บริษัทฯได้จำหน่ายเงินลงทุนหุ้นสามัญของบริษัท อมตะ วีเอ็น จำกัด (มหาชน) (“วีเอ็น”) เป็นจำนวน 390,700 หุ้น ในราคาหุ้นละ 9.18 บาท รวมเป็นจำนวนเงิน 4 ล้านบาท                     ในตลาดหลักทรัพย์แห่งประเทศไทย ทำให้สัดส่วนเงินลงทุนในวีเอ็นของบริษัทฯและบริษัทย่อย                     เปลี่ยนจากร้อยละ 72.88 เป็นร้อยละ 72.84 นอกจากนี้ วีเอ็นได้ลงทุนเพิ่มใน Amata City Long Thanh Joint Stock Company และ Amata Township Long Thanh Joint Stock Company เป็นจำนวนบริษัทละ 7 ล้านบาท โดยไม่มีการเปลี่ยนแปลงเกี่ยวกับโครงสร้างผู้ถือหุ้นในบริษัทดังกล่าว

6.	เงินลงทุนในบริษัทร่วม

ในระหว่างไตรมาสที่หนึ่งของปีปัจจุบัน บริษัทฯได้ลงทุนในบริษัท อมตะ บีไอจี อินดัสเทรียล แก๊ส จำกัด เป็นจำนวน 269,500 หุ้น รวมเป็นจำนวนเงิน 27 ล้านบาท ซึ่งคิดเป็นสัดส่วนร้อยละ 49 ของทุน                   จดทะเบียนดังกล่าว และบริษัท อมตะ ซิตี้ จำกัด ได้ลงทุนเพิ่มในบริษัท อมตะ บี.กริม เพาเวอร์ (ระยอง) 5 จำกัด เป็นจำนวนเงิน 108 ล้านบาท โดยไม่มีการเปลี่ยนแปลงเกี่ยวกับโครงสร้างผู้ถือหุ้นดังกล่าว

7.	อสังหาริมทรัพย์เพื่อการลงทุน

ณ วันที่ 31 มีนาคม 2561 บริษัท อมตะ ซัมมิท เรดดี้ บิลท์ จำกัด ได้จดจำนองอสังหาริมทรัพย์เพื่อการลงทุนจำนวน 102 ล้านบาท (31 ธันวาคม 2560: จำนวน 102 ล้านบาท) เพื่อค้ำประกันเงินกู้ยืมระยะยาว ตามที่กล่าวไว้ในหมายเหตุประกอบงบการเงินรวมระหว่างกาลข้อ 13

8.	ที่ดิน อาคารและอุปกรณ์

9.	เงินจ่ายล่วงหน้าให้แก่หน่วยงานราชการเวียดนาม

จำนวนนี้เป็นเงินจ่ายล่วงหน้าที่บริษัทย่อยจ่ายให้กับหน่วยงานราชการของเวียดนาม โดยได้รับอนุมัติให้สามารถนำมาหักกับค่าเช่าที่ดินที่รัฐบาลจะเรียกเก็บกับบริษัทย่อยในอนาคต ซึ่งปัจจุบันบริษัทย่อยได้รับยกเว้นค่าเช่าที่ดินจนถึงปี 2569

10.	เงินจ่ายล่วงหน้าค่าสิทธิในการใช้ที่ดิน

จำนวนนี้เป็นค่าใช้จ่ายเพื่อให้ได้มาซึ่งกรรมสิทธิ์ในที่ดินของบริษัทย่อยในประเทศเวียดนามเพื่อพัฒนาที่ดินดังกล่าวเป็นนิคมอุตสาหกรรมของบริษัทย่อยต่อไป ซึ่งปัจจุบันยังอยู่ในกระบวนการโอนกรรมสิทธิ์ในที่ดินดังกล่าวมาเป็นของบริษัทย่อย

11.	ที่ดินรอการพัฒนาในอนาคต

ณ วันที่ 31 มีนาคม 2561 บริษัทฯและบริษัทย่อยมีที่ดินส่วนหนึ่งจำนวน 43 ล้านบาท และเฉพาะของบริษัทฯ จำนวน 38 ล้านบาท (31 ธันวาคม 2560: จำนวน 43 ล้านบาท และเฉพาะของบริษัทฯเป็นจำนวน                                      38 ล้านบาท) ซึ่งเป็นที่ดินที่อยู่ระหว่างรอการโอนกรรมสิทธิ์จากผู้ขายที่ดินมาเป็นของบริษัทฯและบริษัทย่อย

12.	เจ้าหนี้การค้าและเจ้าหนี้อื่น

13.	เงินกู้ยืมระยะยาว

การเคลื่อนไหวของบัญชีเงินกู้ยืมระยะยาวสำหรับงวดสามเดือนสิ้นสุดวันที่ 31 มีนาคม 2561 มีรายละเอียดดังนี้

ภายใต้สัญญาเงินกู้ยืมบางฉบับกำหนดให้บริษัทฯและบริษัทย่อยต้องปฏิบัติตามเงื่อนไขทางการเงิน                                          บางประการตามที่ระบุในสัญญา เช่น การดำรงอัตราส่วนหนี้สินต่อส่วนของผู้ถือหุ้นและอัตราส่วนความสามารถในการชำระหนี้ให้เป็นไปตามอัตราที่กำหนดในสัญญา เป็นต้น รวมถึงบริษัทฯและบริษัทย่อย                      จะไม่นำที่ดินโครงการไปจดจำนองหรือก่อภาระผูกพันในทรัพย์สินกับบุคคลอื่นตลอดอายุสัญญาเงินกู้ และการจ่ายเงินปันผลของบริษัทฯและบริษัทย่อยจะต้องได้รับอนุมัติจากธนาคารก่อน เงินกู้ยืมของ Amata City Long Thanh JSC. ค้ำประกันโดยบริษัท อมตะ วีเอ็น จำกัด (มหาชน) และ Amata City Bienhoa JSC.

ณ วันที่ 31 มีนาคม 2561 บริษัทฯและบริษัทย่อยมีวงเงินกู้ยืมระยะยาวตามสัญญาเงินกู้ที่ยังมิได้เบิกใช้                       เป็นจำนวนเงิน 2,949 ล้านบาท 7 ล้านเหรียญสหรัฐ 652,072 ล้านเวียดนามด่ง และเฉพาะของบริษัทฯ                               เป็นจำนวนเงิน 500 ล้านบาท (31 ธันวาคม 2560: จำนวนเงิน 4,420 ล้านบาท 7 ล้านเหรียญสหรัฐ และ 652,072                     ล้านเวียดนามด่ง และเฉพาะของบริษัทฯ เป็นจำนวนเงิน 1,950 ล้านบาท)

14.	หุ้นกู้

การเคลื่อนไหวของบัญชีหุ้นกู้สำหรับงวดสามเดือนสิ้นสุดวันที่ 31 มีนาคม 2561 มีรายละเอียดดังนี้

หุ้นกู้เป็นหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีหลักประกันและมีผู้แทนผู้ถือหุ้นกู้ ไม่มีสิทธิในการไถ่ถอนหุ้นกู้ก่อนกำหนด โดยมีกำหนดจ่ายดอกเบี้ยทุกๆ 6 เดือน

ภายใต้สัญญาหุ้นกู้ของบริษัทฯมีข้อกำหนดว่าด้วยสิทธิและหน้าที่ของผู้ออกหุ้นกู้และผู้ถือหุ้นกู้                             หลายประการซึ่งบริษัทฯจะต้องปฏิบัติตาม เช่น การดำรงอัตราส่วนทางการเงิน ข้อจำกัดเกี่ยวกับการจ่ายเงินปันผลในกรณีที่บริษัทฯผิดนัดชำระหนี้ตามหุ้นกู้ และการทำธุรกรรมระหว่างบริษัทฯกับกิจการที่เกี่ยวข้องกันซึ่งระบุให้ต้องมีเงื่อนไขที่สมเหตุสมผล เป็นต้น

15.	ภาษีเงินได้

บริษัทฯและบริษัทย่อยบันทึกภาษีเงินได้ระหว่างกาลตามจำนวนที่คาดว่าจะจ่ายให้กับหน่วยงานจัดเก็บภาษีของรัฐ โดยคำนวณจากกำไรทางภาษีตามหลักเกณฑ์ที่กำหนดในกฎหมายภาษีอากรคูณด้วยอัตราภาษีเฉลี่ย           ทั้งปีที่ประมาณไว้

ภาษีเงินได้สำหรับงวดสามเดือนสิ้นสุดวันที่ 31 มีนาคม 2561 และ 2560 สรุปได้ดังนี้

สินทรัพย์ภาษีเงินได้รอการตัดบัญชีประกอบด้วยผลแตกต่างชั่วคราวที่เกิดจากเงินมัดจำและเงินรับล่วงหน้าจากลูกค้าและสำรองผลประโยชน์ระยะยาวของพนักงาน

หนี้สินภาษีเงินได้รอการตัดบัญชีประกอบด้วยผลแตกต่างชั่วคราวที่เกิดจากรายได้จากการให้ใช้สิทธิ                                เหนือพื้นดินและกำไรจากการขายอสังหาริมทรัพย์ที่ยังไม่รับรู้ทางภาษี

16.	ข้อมูลทางการเงินจำแนกตามส่วนงาน

บริษัทฯและบริษัทย่อยจัดโครงสร้างองค์กรเป็นหน่วยธุรกิจตามประเภทของผลิตภัณฑ์และบริการ                             ในระหว่างงวดปัจจุบัน บริษัทฯและบริษัทย่อยไม่มีการเปลี่ยนแปลงโครงสร้างของส่วนงานดำเนินงานที่รายงาน

บริษัทฯและบริษัทย่อยใช้เกณฑ์ในการกำหนดราคาระหว่างกันตามที่กล่าวไว้ในหมายเหตุประกอบ                     งบการเงินรวมระหว่างกาลข้อ 2

ข้อมูลรายได้และกำไรของส่วนงานของบริษัทฯและบริษัทย่อยสำหรับงวดสามเดือนสิ้นสุดวันที่ 31 มีนาคม 2561 และ 2560 มีดังต่อไปนี้

ส่วนงานทางธุรกิจ

ส่วนงานทางภูมิศาสตร์

17.	ภาระผูกพันและหนี้สินที่อาจจะเกินขึ้น

17.1	ภาระผูกพันเกี่ยวกับรายจ่ายฝ่ายทุน

ณ วันที่ 31 มีนาคม 2561 บริษัทย่อยมีภาระผูกพันรายจ่ายฝ่ายทุนเป็นจำนวนเงิน 167 ล้านบาท และจำนวน 47,044 ล้านเวียดนามด่ง ที่เกี่ยวข้องกับการก่อสร้างอาคารโรงงานและระบบสาธารณูปโภค (31 ธันวาคม 2560: จำนวนเงิน 111 ล้านบาท และจำนวน 109,334 ล้านเวียดนามด่ง)

17.2	หนี้สินที่อาจเกิดขึ้น

ในระหว่างปี 2559 หน่วยงานราชการของรัฐบาลเวียดนามได้ออกกฎหมายฉบับใหม่ ซึ่งมีผลกระทบ                                        ที่นอกเหนือจากการเปลี่ยนแปลงเงื่อนไขการจ่ายชำระค่าเช่าที่ดินค้างจ่ายส่วนเดิมแล้ว บริษัทย่อยยังมีภาระต้องจ่ายค่าเช่าที่ดินเพิ่มเติมสำหรับที่ดินที่ได้มีการขายและรับเงินค่าเช่าจากผู้ซื้อเต็มจำนวนแล้ว

ในระหว่างปี 2560 หน่วยงานราชการของรัฐบาลเวียดนามคำนวณและเรียกเก็บค่าปรับเพิ่มเติมสำหรับ                                  การนำส่งค่าเช่าที่ดินล่าช้าเป็นจำนวนรวม 318 ล้านบาทนั้นเป็นการคำนวณย้อนหลังตั้งแต่ช่วงที่บริษัทย่อยได้รับชำระค่าเช่าจากผู้ซื้อจนถึงปัจจุบัน ซึ่ง ณ ขณะนั้นไม่ได้มีข้อบังคับหรือกฎหมายใดห้ามไม่ให้มีการเก็บค่าเช่าจากผู้ซื้อทั้งจำนวน และไม่ได้มีข้อกำหนดว่าหากบริษัทย่อยเรียกเก็บค่าเช่าจากผู้ซื้อทั้งจำนวนจะต้องนำส่งหน่วยงานราชการของรัฐบาลเวียดนามในทันที ฝ่ายบริหารของบริษัทย่อยมีความเห็นว่าจำนวนเงินค่าปรับที่หน่วยงานราชการของรัฐบาลเวียดนามเรียกเก็บควรคำนวณโดยเริ่มนับตั้งแต่วันที่ที่กฎหมาย                   ที่เกี่ยวข้องกับการนำส่งค่าเช่าทั้งจำนวนแก่หน่วยงานราชการของรัฐบาลเวียดนามมีผลใช้บังคับเท่านั้น บริษัทย่อยจึงได้ทำการจ่ายชำระค่าปรับสำหรับช่วงเวลาดังกล่าวเป็นจำนวนเงิน 97 ล้านบาท และไม่ได้บันทึกผลต่างที่เกิดขึ้นจำนวน 221 ล้านบาทไว้ในบัญชี โดยฝ่ายบริหารของบริษัทย่อยได้ทำการเจรจากับตัวแทนหน่วยงานราชการของรัฐบาลเวียดนาม และได้ทำหนังสือหารือไปยังหน่วยงานราชการของรัฐบาลเวียดนามที่เกี่ยวข้องเกี่ยวกับการชำระค่าเช่าที่ดินเพื่อขอคำชี้แจงเกี่ยวกับหลักการนับระยะเวลาในการคำนวณค่าปรับ และขอผ่อนผันไม่ให้มีการคิดค่าปรับเพิ่มเติมระหว่างการเจรจาดังกล่าวแล้ว

ในปัจจุบัน บริษัทย่อยยังอยู่ระหว่างการเจรจาและยังไม่ได้รับหนังสือตอบกลับจากทางหน่วยงานราชการของรัฐบาลเวียดนามที่เกี่ยวข้อง

18.	เหตุการณ์ภายหลังรอบระยะเวลาที่รายงาน

เมื่อวันที่ 24 เมษายน 2561 ที่ประชุมสามัญผู้ถือหุ้นของบริษัทฯประจำปี 2561 มีมติอนุมัติจ่ายเงินปันผลสำหรับผลประกอบการสำหรับปี 2560 ให้แก่ผู้ถือหุ้นเพิ่มอีกในอัตราหุ้นละ 0.33 บาท รวมเป็นเงินทั้งสิ้น 352 ล้านบาท โดยกำหนดจ่ายเงินปันผลในวันที่ 23 พฤษภาคม 2561 เงินปันผลนี้จะถูกบันทึกบัญชี                               ในไตรมาสที่สองของปีปัจจุบัน

19.	การอนุมัติงบการเงินระหว่างกาล

งบการเงินระหว่างกาลนี้ได้รับการอนุมัติให้ออกโดยคณะกรรมการของบริษัทฯเมื่อวันที่ 15 พฤษภาคม 2561

|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม | สำหรับงวดสามเดือนสิ้นสุดวันที่ 31 มีนาคม |  |

|  | งบการเงินรวม | งบการเงินรวม | งบการเงิน                         เฉพาะกิจการ | งบการเงิน                         เฉพาะกิจการ | นโยบายการกำหนดราคา |

|  | 2561 | 2560 | 2561 | 2560 |  |

| รายการธุรกิจกับบริษัทย่อย |  |  |  |  |  |

| (ตัดออกจากงบการเงินรวมแล้ว) |  |  |  |  |  |

| รายได้จากการให้เช่า | - | - | 7 | 7 | ราคาตามสัญญา |

| ดอกเบี้ยรับ | - | - | 1 | 1 | ร้อยละ 2.60 ถึง 4.00 ต่อปี |

| ค่าสาธารณูปโภค | - | - | 3 | 4 | ราคาตามสัญญาหรือราคาที่ตกลงร่วมกัน |

| รายการธุรกิจกับบริษัทร่วม |  |  |  |  |  |

| รายได้ค่าสาธารณูปโภค | 42 | 46 | - | - | ราคาตลาดหรือราคาตามสัญญา |

| รายได้จากการให้เช่า | 27 | 27 | 1 | 1 | ราคาตามสัญญา |

| รายได้ค่าธรรมเนียมบริหารอสังหาริมทรัพย์ | 2 | 1 | - | - | ราคาตามสัญญา |

| รายได้ค่าธรรมเนียมผู้จัดการกองทรัสต์ฯ | 3 | 3 | - | - | ราคาตามสัญญา |

| ค่าไฟฟ้า | 7 | 6 | - | - | ราคาตลาดหรือราคาตามสัญญา |

| ค่าใช้จ่ายอื่น | 2 | 2 | 2 | 2 | ราคาตามสัญญาหรือราคาที่ตกลงร่วมกัน |

| รายการธุรกิจกับกิจการที่เกี่ยวข้องกัน |  |  |  |  |  |

| ค่าเช่า | 1 | 1 | 1 | 1 | ราคาตามสัญญา |

| ดอกเบี้ยจ่าย | 1 | 1 | - | - | ร้อยละ 3.75 ต่อปี |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม2561 | 31 ธันวาคม 2560 | 31 มีนาคม2561 | 31 ธันวาคม 2560 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 3) |  |  |  |  |

| บริษัทร่วม | 23 | 19 | - | - |

| รวม | 23 | 19 | - | - |

|  |  |  |  |  |

| ลูกหนี้อื่น - กิจการที่เกี่ยวข้องกัน (หมายเหตุ 3) |  |  |  |  |

| บริษัทย่อย | - | - | 28 | 28 |

| บริษัทร่วม | - | 150 | - | 134 |

| รวม | - | 150 | 28 | 162 |

|  |  |  |  |  |

| ค่าเช่าที่ดินจ่ายล่วงหน้า - กิจการที่เกี่ยวข้องกัน |  |  |  |  |

| บริษัทที่เกี่ยวข้องกัน* | 61 | 61 | - | - |

|  |  |  |  |  |

| เจ้าหนี้อื่น - กิจการที่เกี่ยวข้องกัน (หมายเหตุ 12) |  |  |  |  |

| บริษัทย่อย | - | - | 3 | 13 |

| บริษัทร่วม | 5 | 4 | 2 | 1 |

| บริษัทที่เกี่ยวข้องกัน* | 1 | - | - | - |

| รวม | 6 | 4 | 5 | 14 |

|  |  |  |  |  |

| เงินรับล่วงหน้าค่าที่ดิน - กิจการที่เกี่ยวข้องกัน |  |  |  |  |

| บริษัทย่อย | - | - | 16 | 16 |

| บริษัทที่เกี่ยวข้องกัน* | 75 | 75 | 75 | 75 |

| รวม | 75 | 75 | 91 | 91 |

|  |  |  |  |  |

| รายได้ค่าเช่าที่ดินและอาคารโรงงานรับล่วงหน้า -     กิจการที่เกี่ยวข้องกัน |  |  |  |  |

| บริษัทร่วม | 2,893 | 2,920 | 41 | 42 |

| *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ | *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ | *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ | *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ | *มีกรรมการร่วมกันหรือมีบุคคลในครอบครัวของผู้ถือหุ้นใหญ่ของบริษัทฯเป็นกรรมการ |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินรวม | งบการเงินรวม |

|  | ยอดคงเหลือ |  |  | ยอดคงเหลือ |

|  | ณ วันที่ | ในระหว่างงวด | ในระหว่างงวด | ณ วันที่ |

|  | 31 ธันวาคม 2560 | เพิ่มขึ้น | ลดลง | 31 มีนาคม 2561 |

|  | (ตรวจสอบแล้ว) |  |  |  |

| เงินกู้ยืมระยะสั้นจากกิจการที่เกี่ยวข้องกัน |  |  |  |  |

| บริษัท ไทย-จีน อุตสาหกรรมระยอง เซอร์วิส จำกัด | 131 | - | - | 131 |

| รวม | 131 | - | - | 131 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ | งบการเงินเฉพาะกิจการ |

|  |  | ในระหว่างงวด | ในระหว่างงวด | ในระหว่างงวด | ในระหว่างงวด |  |

|  |  |  |  |  | ขาดทุนที่ยัง |  |

|  | ยอดคงเหลือ |  |  |  | ไม่เกิดขึ้นจริง | ยอดคงเหลือ |

|  | ณ วันที่ |  |  |  | จากการแปลงค่า | ณ วันที่ |

|  | 31 ธันวาคม 2560 | เพิ่มขึ้น | เพิ่มขึ้น | ลดลง | อัตราแลกเปลี่ยน | 31 มีนาคม 2561 |

|  | (ตรวจสอบแล้ว) |  |  |  |  |  |

| เงินให้กู้ยืมระยะสั้นแก่บริษัทย่อย |  |  |  |  |  |  |

| บริษัท อมตะ ซิตี้ จำกัด | 30 | - | - | (30) | - | - |

| Amata Global Pte. Ltd. | 4 | - | - | - | - | 4 |

| บริษัท อมตะ คินเดอร์เวิลด์ เอ็ดยูเคชั่น |  |  |  |  |  |  |

| จำกัด | 3 | - | - | - | - | 3 |

| รวม | 37 | - | - | (30) | - | 7 |

|  |  |  |  |  |  |  |

| เงินให้กู้ยืมระยะยาวแก่บริษัทย่อย |  |  |  |  |  |  |

| Amata Asia Limited | 62 | - | - | - | (3) | 59 |

| รวม | 62 | - | - | - | (3) | 59 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2561 | 2560 | 2561 | 2560 |

| ผลประโยชน์ระยะสั้น | 21 | 14 | 7 | 4 |

| ผลประโยชน์หลังออกจากงาน | 2 | 1 | 1 | 1 |

| รวม | 23 | 15 | 8 | 5 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 | 31 มีนาคม 2561 | 31 ธันวาคม 2560 |

|  |  | (ตรวจสอบแล้ว) |  | (ตรวจสอบแล้ว) |

| ลูกหนี้การค้า - กิจการที่เกี่ยวข้องกัน (หมายเหตุ 2) | 23 | 19 | - | - |

| ลูกหนี้การค้า - กิจการที่ไม่เกี่ยวข้องกัน | 314 | 285 | - | - |

| ลูกหนี้อื่น - กิจการที่เกี่ยวข้องกัน (หมายเหตุ 2) | - | 150 | 28 | 162 |

| ลูกหนี้อื่น - กิจการที่ไม่เกี่ยวข้องกัน | 110 | 115 | 41 | 43 |

| รวม | 447 | 569 | 69 | 205 |

| หัก: ค่าเผื่อหนี้สงสัยจะสูญ | (13) | (13) | - | - |

| ลูกหนี้การค้าและลูกหนี้อื่น - สุทธิ | 434 | 556 | 69 | 205 |



|  | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

| อายุหนี้ค้างชำระ | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 | 31 มีนาคม 2561 | 31 ธันวาคม 2560 |

|  |  | (ตรวจสอบแล้ว) |  | (ตรวจสอบแล้ว) |

| กิจการที่เกี่ยวข้องกัน |  |  |  |  |

| ยังไม่ถึงกำหนดชำระ | 23 | 19 | - | - |

| รวมลูกหนี้การค้า - กิจการที่เกี่ยวข้องกัน | 23 | 19 | - | - |

| กิจการที่ไม่เกี่ยวข้องกัน |  |  |  |  |

| ยังไม่ถึงกำหนดชำระ | 286 | 254 | - | - |

| ค้างชำระ |  |  |  |  |

| ไม่เกิน 3 เดือน | 13 | 11 | - | - |

| มากกว่า 3 - 9 เดือน | 4 | 8 | - | - |

| มากกว่า 9 - 12 เดือน | 1 | 2 | - | - |

| มากกว่า 12 เดือน | 10 | 10 | - | - |

| รวม | 314 | 285 | - | - |

| หัก: ค่าเผื่อหนี้สงสัยจะสูญ | (13) | (13) | - | - |

| รวมลูกหนี้การค้า - กิจการที่ไม่เกี่ยวข้องกัน - สุทธิ | 301 | 272 | - | - |

| ลูกหนี้การค้า - สุทธิ | 324 | 291 | - | - |



|  | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2561 | 3,207 | 1,156 |

| ส่วนแบ่งกำไรจากเงินลงทุน | 234 | - |

| เงินปันผลรับ | (10) | - |

| ลงทุนเพิ่ม | 135 | 27 |

| ผลต่างจากการแปลงค่างบการเงิน | 1 | - |

| มูลค่าสุทธิตามบัญชี ณ วันที่ 31 มีนาคม 2561 | 3,567 | 1,183 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2561 | 4,306 | 1,524 |

| ซื้อเพิ่มระหว่างงวด - ราคาทุน | 116 | - |

| ค่าเสื่อมราคาสำหรับงวด | (39) | (6) |

| จำหน่ายสินทรัพย์ - ราคาตามบัญชี | (15) | - |

| ผลต่างจากการแปลงค่างบการเงิน | (16) | - |

| มูลค่าสุทธิตามบัญชี ณ วันที่ 31 มีนาคม 2561 | 4,352 | 1,518 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| มูลค่าสุทธิตามบัญชี ณ วันที่ 1 มกราคม 2561 | 1,969 | 137 |

| ซื้อเพิ่มระหว่างงวด - ราคาทุน | 69 | 1 |

| ค่าเสื่อมราคาสำหรับงวด | (31) | (3) |

| ผลต่างจากการแปลงค่างบการเงิน | (3) | - |

| มูลค่าสุทธิตามบัญชี ณ วันที่ 31 มีนาคม 2561 | 2,004 | 135 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 | 31 มีนาคม 2561 | 31 ธันวาคม 2560 |

|  |  | (ตรวจสอบแล้ว) |  | (ตรวจสอบแล้ว) |

| เจ้าหนี้การค้า - กิจการที่ไม่เกี่ยวข้องกัน | 227 | 242 | - | 1 |

| เจ้าหนี้อื่น - กิจการที่เกี่ยวข้องกัน (หมายเหตุ 2) | 6 | 4 | 5 | 14 |

| เจ้าหนี้อื่น - กิจการที่ไม่เกี่ยวข้องกัน | 294 | 264 | 134 | 91 |

| รวม | 527 | 510 | 139 | 106 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 | 31 มีนาคม 2561 | 31 ธันวาคม 2560 |

|  |  | (ตรวจสอบแล้ว) |  | (ตรวจสอบแล้ว) |

| บริษัท อมตะ ซิตี้ จำกัด | 1,068 | 957 | - | - |

| บริษัท พัฒนาอสังหาริมทรัพย์เพื่อการ    อุตสาหกรรมระยอง (ไทย-จีน) จำกัด | 475 | 561 | - | - |

| บริษัท อมตะ วีเอ็น จำกัด (มหาชน) | 160 | 190 | - | - |

| บริษัท อมตะ ซัมมิท เรดดี้ บิลท์ จำกัด | 121 | 105 | - | - |

| Amata City Long Thanh JSC. | 2,070 | 2,034 | - | - |

| Amata City Bienhoa JSC. | 124 | 131 | - | - |

| รวม | 4,018 | 3,978 | - | - |

| หัก: ส่วนที่ถึงกำหนดชำระภายในหนึ่งปี | (1,018) | (623) | - | - |

| เงินกู้ยืมระยะยาว - สุทธิจากส่วนที่ถึงกำหนด    ชำระภายในหนึ่งปี | 3,000 | 3,355 | - | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินเฉพาะกิจการ |

| ยอดคงเหลือ ณ วันที่ 1 มกราคม 2561 | 3,978 | - |

| บวก: กู้เพิ่ม | 242 | - |

| บวก: ขาดทุนที่ยังไม่เกิดขึ้นจริงจากการแปลงค่าอัตราแลกเปลี่ยน | 33 | - |

| หัก: จ่ายคืนเงินกู้ | (235) | - |

| ยอดคงเหลือ ณ วันที่ 31 มีนาคม 2561 | 4,018 | - |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม/ งบการเงินเฉพาะกิจการ | งบการเงินรวม/ งบการเงินเฉพาะกิจการ |

|  | 31 มีนาคม 2561 | 31 ธันวาคม 2560 |

|  |  | (ตรวจสอบแล้ว) |

| หุ้นกู้ | 5,000 | 5,000 |

| หัก: ค่าธรรมเนียมในการออกหุ้นกู้รอตัดจ่าย | (8) | (9) |

| หุ้นกู้ - สุทธิ | 4,992 | 4,991 |



|  | (หน่วย: ล้านบาท) |

|  | งบการเงินรวม/          งบการเงินเฉพาะกิจการ |

| ยอดคงเหลือ ณ วันที่ 1 มกราคม 2561 | 4,991 |

| บวก: ตัดจำหน่ายค่าใช้จ่ายในการออกหุ้นกู้ | 1 |

| ยอดคงเหลือ ณ วันที่ 31 มีนาคม 2561 | 4,992 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | งบการเงินรวม | งบการเงินรวม | งบการเงินเฉพาะกิจการ | งบการเงินเฉพาะกิจการ |

|  | 2561 | 2560 | 2561 | 2560 |

| ภาษีเงินได้ระหว่างกาล | (58) | (50) | - | - |

| ภาษีเงินได้รอการตัดบัญชีที่เกิดจาก   ผลแตกต่างชั่วคราวและการกลับรายการ   ผลแตกต่างชั่วคราว | (33) | 13 | 3 | 3 |

| ภาษีเงินได้ที่แสดงอยู่ในงบกำไรขาดทุน | (91) | (37) | 3 | 3 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ส่วนงานพัฒนา อสังหาริมทรัพย์ | ส่วนงานพัฒนา อสังหาริมทรัพย์ | ส่วนงานพัฒนา อสังหาริมทรัพย์ | ส่วนงานบริการ สาธารณูปโภค | ส่วนงานบริการ สาธารณูปโภค | ส่วนงาน ให้เช่าทรัพย์สิน | ส่วนงาน ให้เช่าทรัพย์สิน | การตัดรายการบัญชีระหว่างกัน | การตัดรายการบัญชีระหว่างกัน | งบการเงินรวม | งบการเงินรวม |

|  | 2561 | 2561 | 2560 | 2561 | 2560 | 2561 | 2560 | 2561 | 2560 | 2561 | 2560 |

| รายได้จากภายนอก | 525 | 525 | 193 | 436 | 433 | 166 | 149 | - | - | 1,127 | 775 |

| รายได้ระหว่างส่วนงาน | - | - | - | 9 | 9 | 10 | 10 | (19) | (19) | - | - |

| รายได้ทั้งสิ้น | 525 | 525 | 193 | 445 | 442 | 176 | 159 | (19) | (19) | 1,127 | 775 |

| กำไรจากการดำเนินงานตามส่วนงาน | 376 | 376 | 139 | 147 | 143 | 117 | 99 |  |  | 640 | 381 |

| รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |  |  |  |

| ดอกเบี้ยรับ |  |  |  |  |  |  |  |  |  | 7 | 4 |

| กำไรจากการขายอสังหาริมทรัพย์เพื่อการลงทุน | กำไรจากการขายอสังหาริมทรัพย์เพื่อการลงทุน |  |  |  |  |  |  |  |  | 30 | - |

| รายได้อื่น |  |  |  |  |  |  |  |  |  | 27 | 15 |

| ค่าใช้จ่ายในการขาย |  |  |  |  |  |  |  |  |  | (52) | (43) |

| ค่าใช้จ่ายในการบริหาร |  |  |  |  |  |  |  |  |  | (154) | (155) |

| ขาดทุนจากอัตราแลกเปลี่ยน |  |  |  |  |  |  |  |  |  | (81) | (41) |

| ส่วนแบ่งกำไรจากเงินลงทุนในบริษัทร่วม |  |  |  |  |  |  |  |  |  | 234 | 194 |

| ค่าใช้จ่ายทางการเงิน |  |  |  |  |  |  |  |  |  | (54) | (55) |

| ภาษีเงินได้ |  |  |  |  |  |  |  |  |  | (91) | (37) |

| กำไรสำหรับงวด |  |  |  |  |  |  |  |  |  | 506 | 263 |



| (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) | (หน่วย: ล้านบาท) |

|  | ส่วนงานใน ประเทศไทย | ส่วนงานใน ประเทศไทย | ส่วนงานใน ต่างประเทศ | ส่วนงานใน ต่างประเทศ | รวม | รวม |

|  | 2561 | 2560 | 2561 | 2560 | 2561 | 2560 |

| รายได้จากการดำเนินงานตามส่วนงาน | 704 | 614 | 423 | 161 | 1,127 | 775 |

| กำไรจากการดำเนินงานตามส่วนงาน | 350 | 296 | 290 | 85 | 640 | 381 |